Nr. C 37/10 De Europæiske Fællesskabers Tidende 9.2.85 
Forslag til Rådets forordning (EØF) om ændring af forordning (EØF) nr. 857/84 om 
almindelige regler for anvendelsen af den i artikel 5c i forordning (EØF) nr. 804/68 
omhandlede afgift på mælk og mejeriprodukter 
KOM(85) 13 endelig udg. 
(Forelagt Rådet af Kommissionen den 23. januar 1985) 
(85/C 37/13) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, 
under henvisning til Rådets forordning (EØF) nr. 
804/68 af 27. juni 1968 om den fælles markedsord­
ning for mælk og mejeriprodukter (x), senest ændret 
ved forordning (EØF) nr. 1557/84 (2), særlig artikel 
5c, stk. 6, og 
ud fra følgende betragtninger: 
1 artikel 5c i forordning (EØF) nr. 804/68 blev der 
indført en ordning til styring af produktionen af 
mælk ved fastsættelse af individuelle referencemæng­
der for producenter eller opkøbere af mælk og meje­
riprodukter efter den formel, som medlemsstaterne 
har valgt; en producent eller opkøber skal betale fore­
løbige kvartalsvise, afgifter, når den pågældende i et 
kvartal overskrider den tilsvarende produktion eller 
indvejning i et referenceår; disse individuelle refe­
rencemængder skal fastsættes således, at den af med­
lemsstaten garanterede mængde, der svarer til indvej-
ningerne i 1981 forhøjet med 1 % eller, hvis det dre­
jer sig om det første år, hvor ordningen anvendes, 
2 %, ikke overskrides; på grund af den generelle stig­
ning i mælkeproduktionen gennem flere år pålægges 
det ved fastsættelse af sådanne produktionstærskler 
og størrelsen af den gældende tillægsafgift producen­
terne eller opkøberne at gøre en stor indsats for at 
styre og tilpasse deres produktion; eftersom det er det 
første år, hvor ordningen anvendes, er tilpasningen 
for de enkelte producenter eller opkøbere blevet 
vanskeliggjort ved, at der for sent er blevet givet med­
delelse om de individuelle referencemængder, hvilket 
skyldes de forskellige medlemsstaters generelle van­
skeligheder med at iværksætte ordningen; for at give de afgiftspligtige mulighed for en mere 
gradvis tilpasning især i de områder, hvor mælkepro­
duktionen er steget betydeligt, er det nødvendigt at 
lempe fællesskabsmekanismerne det første år, hvor 
ordningen anvendes; det tilstræbte mål kan nås ved at 
tildele producenten eller opkøbere i de indsamlings-
områder, hvor leverancerne overstiger reference­
mængden i det referenceår, medlemsstaten har lagt til 
grund, de mængder, der er blevet disponible som 
følge af en tilbagegang i leverancerne i andre indsam-
lingsområder; dette mål må dog bringes i overens­
stemmelse med de strukturmål, der er omhandlet i 
artikel 4, stk. 1, i Rådet forordning (EØF) nr. 
857/84 O, ændret ved forordning (EØF) nr. 1557/ 
84; disse bestemmelser bør begrænses til det første år, 
hvor tillægsafgiften anvendes — 
UDSTEDT FØLGENDE FORORDNING: 
Artikel 1 
I forordning (EØF) nr. 857/84 indsættes som artikel 
4a: 
»Artikel 4a 
Under overholdelse af de målsætninger, der er 
omhandlet i artikel 4, stk. 1, tildeler medlemssta­
terne i den første tolvmånedersperiode de referen­
cemængder, producenterne eller opkøberne ikke 
har udnyttet, til producenter eller opkøbere i 
andre indsamlingsområder i forhold til de kon-
sta terede overskridelser.« 
Artikel 2 
Denne forordning træder i kraft på tredjedagen efter 
offentliggørelsen i De Europæiske Fællesskabers Ti­
dende. 
Denne forordning er bindende i alle enkeltheder og 
gælder umiddelbart i hver medlemsstat. 
C) EFT nr. L 148 af 28. 6. 1968, s. 13. 
O EFT nr. L 150 af 6. 6. 1984, s. 6. (3) EFT nr. L 90 af 1. 4. 1984, s. 13.